Üldkohtu (kuues koda) 20. septembri 2012. aasta otsus – Poola vs. komisjon
(kohtuasi T‑333/09)
EAFRD – „Ümbersuunamine” – Kulude jaotus liikmesriikide vahel – Vahetegemine vanade liikmesriikide ning nende liikmesriikide vahel, kes ühinesid liiduga 2004. aastal – Määruse (EÜ) nr 73/2009 artikli 9 lõige 2 – Solidaarsus – Võrdne kohtlemine – Põhjendamiskohustus
1.                     Institutsioonide aktid – Tõlgendamine – Meetodid – Grammatiline, süstemaatiline ja teleoloogiline tõlgendamine (vt punktid 34–37)
2.                     Põllumajandus – Ühine põllumajanduspoliitika – EAFRD‑st rahastamine – Määrus nr 73/2009 – Põllumajandustootjatele makstavate otsetoetuste järkjärguline vähendamine – Vähendamisest tulenevaid summasid reguleeriv kord – Vanu liikmesriike ja liiduga pärast 2004. aastat ühinenud liikmesriike eristav kord – Eesmärgid – Solidaarsuse põhimõtte järgimine – Vastuvõetavus (Nõukogu määrus nr 73/2009, artikli 9 lõige 2) (vt punktid 39–49, 62–73)
3.                     Institutsioonide aktid – Tõlgendamine – Liikmesriikide avaldused, mis on kantud nõukogu protokolli – Arvessevõtmine – Vastuvõetamatus juhul, kui õigusaktile endale ei ole võimalik tugineda (vt punkt 53)
4.                     Põllumajandus – Ühine põllumajanduspoliitika – EAFRD‑st rahastamine – Määrus nr 73/2009 – Põllumajandustootjatele makstavate otsetoetuste järkjärguline vähendamine – Vähendamisest tulenevaid summasid reguleeriv kord – Vanu liikmesriike ja liiduga pärast 2004. aastat ühinenud liikmesriike eristav kord – Diskrimineerimiskeelu põhimõtte rikkumine – Riigid, mis ei ole samas olukorras – Puudumine (Nõukogu määrus nr 73/2009, artikli 9 lõige 2) (vt punktid 78–83)
5.                     Institutsioonide aktid – Määrused – Põhjendamiskohustus – Rakendusmäärus – Viide algmäärusele (ELTL artikkel 223) (vt punktid 86–88)
Ese
Nõue osaliselt tühistada komisjoni 10. juuni 2009. aasta otsus 2009/444/EÜ, millega määratakse kindlaks nõukogu määruse (EÜ) nr 73/2009 artiklite 7 ja 10 kohasest toetuste ümbersuunamisest tulenevate summade jaotus liikmesriikide vahel aastateks 2009–2012 (ELT L 148, lk 29) osas, milles I lisa puudutab nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (ELT L 30, lk 16) artikli 9 lõigete 2 ja 3 kohasest toetuste ümbersuunamisest tulenevate summade jaotust liikmesriikide vahel aastaks 2012.
Resolutsioon
1.
Jätta hagi rahuldamata.
2.
Mõista kohtukulud välja Poola Vabariigilt.